cyanic-selkie/wikianc huggingface dataset:
Pnjovno
Luontoarvoja
Järvessä eläviä kalalajeja ovat ainakin hauki, ahven, lahna, pasuri, karppi, ruutana, suutari, made ja mutakala sekä useat Rutilus-suvun lajit. Järvi on keskimäärin kaksi metriä syvä ja syvin kohta on vain 3 metriä. Niittyrannassa on jonkin verran vesikasvillisuutta.
Vesistösuhteita
Pnjovno sijaitsee Nevedrjankan valuma-alueella. Nevedrjanka on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järveen tulee oja luoteessa sijaitsevalta suolta ja toinen oja viereiseltä järveltä Ostrovnolta. Pnjovnon oma laskuoja lähtee järven itäpäästä ja se laskee pian Svibloon ja Svibljankan jälkeen se yhtyy Nevedrjankaan. Järven valuma-alueen koko on 20,01 neliökilometriä. Vedenpinnan korkeutta ei ole tiedossa, mutta se on välillä 148–154 metriä mpy..
Valtatie 8 (Viro)
thumb|Valtatien kulku Viron kartalla. thumb|Paldiski maantee Tallinnan [[Haaberstissä.]] pienoiskuva|Valtatie 8 Valksen kylässä [[Lääne-Harjun kunta|Lääne-Harjun kunnassa Keilan länsipuolella.]]
Valtatie 8 kulkee Tallinnasta Keilan kautta Paldiskiin. Valtatie on 47,2 kilometriä pitkä.
Baixa Cerdanya
Baixa Cerdanya [] on comarca Katalonian itsehallintoalueella, Pohjois-Espanjassa. Osa alueesta kuuluu Lleidan maakuntaan ja Gironan maakuntaan. Pinta-alaa comarcalla on 546,6 neliökilometriä ja asukkaita siellä on 18 656 (2009). Väestötiheys on 34,1 as./km². Baixa Cerdanyan pääkaupunki on 9 022 asukkaan (2009) Puigcerdà.
Kunnat
thumb|230px|Näkymä Gerin kuntaan.
Kärpänen II
Stoltzin esittämän Martin Brundlen isä oli tiedemies Seth Brundle, joka muuttui ihmiskärpäseksi edellisessä elokuvassa.
Sirio-luokka
Sirio-luokka on Italian laivaston kahden vartiolaivan muodostama alusluokka.
Alukset
Alukset on sijoitettu Augustan laivastotukikohtaan ja niiden tehtävänä on rannikkovesien valvonta ja merenkulun tarkkailu.
Natalie Clifford Barney
Varhainen elämä
Myöhemmin Natalie ja hänen nuorempi siskonsa Laura Clifford Barney opiskelivat feministi Marie Souvestren perustamassa Les Ruches -sisäoppilaitoksessa. Barney puhui aikuisena sujuvaa ranskaa ilman aksenttia ja muutti sittemmin Pariisiin. Lähes kaikki hänen julkaistut teoksensa on kirjoitettu ranskaksi.
Renée Vivien
Vivienin terveys heikkeni nopeasti tämän jälkeen. Vivienin ystävän ja naapurin Coletten mukaan hän ei syönyt juuri lainkaan ja joi runsaasti. Hän jopa huuhteli suunsa parfyymilla peittääkseen alkoholin hajun. Vuonna 1908 Vivien yritti itsemurhaa oopiumista tehdyllä alkoholilla. Hän kuoli seuraavana vuonna.
Yves Leterme
Pääministerinä
Johdettuaan kristillisdemokraattisen CD&V-puolueensa vaalivoittoon Belgian parlamenttivaaleissa kesäkuussa 2007 ja saatuaan suuren äänisaaliin hän oli vahva ehdokas maan seuraavaksi pääministeriksi. Kuningas Albert II nimittikin hänet hallitusmuodostajaksi, mutta ns. oranssi-sinisen hallituksen muodostamisneuvottelut epäonnistuivat, ja Leterme erosi tehtävästä 23. elokuuta 2007. Kuningas nimitti hänet toistamiseenkin hallitusmuodostajaksi, mutta tämäkin kerta päätyi Letermen eroon 1. joulukuuta 2007.
HMS Scimitar (H21)
Palvelus
Scimitar ja HMS Warwick metsästivät 20. helmikuuta 1944 ilmoitettua sukellusvenettä lounaisen reitin alueella. Etsinnän aikana Warwickiin osui sukellusveneen laukaisema T5-akustinentorpedo, joka upotti aluksen. Scimitar pelasti alukselta 93 eloonjäänyttä. Alus suojasi 26. huhtikuuta Yhdysvaltain laivaston maihinnousualuksia harjoiteltaessa Normandian maihinnousua, jolloin se törmäsi maihinnousualukseen. Alus vapautettiin harjoituksesta ja se määrättiin palaamaan Plymouthiin korjattavaksi.
Paavo Kae
Elämäkerta
Paavo Kae kirjoitti ylioppilaaksi Riihimäen yhteiskoulusta keväällä 1935. Asevelvollisuuden suorittamisen jälkeen hänet otettiin VR:n palvelukseen vuonna 1936. Sotilasarvoltaan Kae oli luutnantti.
Kae nimitettiin sähköttäjäksi vuonna 1944 ja I luokan kirjuriksi vuonna 1961. Kae toimi muun muassa eri tehtävissä rautatiehallituksen kuljetus- ja liikennetoimistoissa. 1960-luvun puolivälissä Kae vastasi 2. liikennepiirin vaununjakotehtävistä.
Piotr Haczek
Piotr Haczek (s. 26. tammikuuta 1977 Żywiec) on puolalainen entinen yleisurheilija, joka kilpaili pikajuoksussa. Hän edusti seuratasolla MKS Żywiec -seuraa. Haczek sai 4 × 400 metrin viestistä yhteensä kuusi arvokisamitalia, joista kolme oli MM-kisoista , kaksi sisäratojen MM-kilpailuista  ja yksi EM-kisoista. Hän osallistui olympialaisiin kahdesti, vuosina 1996 ja 2000. Haczek sijoittui 4 × 400 metrin viestissä molemmilla kerroilla kuudenneksi, mutta ei selvinnyt henkilökohtaisella matkalla finaaliin osallistuessaan sille Sydneyn kisoissa 2000.
Tony Jaa
Näyttelijänä
Maaliskuussa 2006 Jaa ilmoitti tekevänsä jatko-osan Ong-bakille nimeltään Ong-bak 2. Elokuva julkaistiin lopulta joulukuussa 2008. Elokuva sai hyvän vastaanoton Thaimaassa ja tuotti sen vuoden elokuvista eniten ja oli myös tuottavampi kuin Jaan edellinen elokuva The Protector. Jaa teki elokuvien välissä cameo-roolit elokuvissa The Bodyguard ja The Bodyguard 2. Lopulta 2010 julkaistiin Ong-bak-elokuvasarjan kolmas osa Ong-bak 3. Thaimaassa elokuva oli yksi tuottavimmista elokuvista kyseisenä vuotena. Se ei kuitenkaan loppujen lopuksi ollut taloudellinen menestys edelliseen osaan verrattuna. Elokuva sai myös pääosin länsimaissa negatiivisia arvioita. Kriitikoiden mielestä elokuva keskittyi liikaa buddhalaiseen filosofiaan toiminnan sijaan. Myöskään elokuvan käsikirjoitus ei ollut paras mahdollinen.
Kreikkalainen salaatti (kirja)
Kreikkalainen salaatti on Kauko Röyhkän 14. kaunokirjallinen teos. Se ilmestyi Liken julkaisemana elokuussa 2011.
Kajsa Mattas
Mattas opiskeli Tukholman Kuninkaallisessa taidekorkeakoulussa vuosina 1975–1981. Useat hänen veistoksensa ovat betonia, ja hänen teoksiaan on esitteillä julkisissa tiloissa.
Crown Colony -luokka (risteilijä)
Fiji-luokka
Sodan vuoksi alusten suojaa ja sirpaleiden kestoa lisättiin, mikä nosti uppouman 8631 tonniin, mutta nopeuteen se ei saanut vaikuttaa. Sodan ajan olosuhteet vaikuttivat alusten valmistusaikatauluihin. HMS Trinidadin valmistus viivästyi telakan joutuessa pommituksen kohteeksi, jolloin rakenteilla ollut alus vaurioitui. HMS Ceylonin ja HMS Ugandan sekä HMS Newfoundlandin valmistus keskeytettiin toukokuussa 1940 Dunkerquen evakuointeihin tarvittavien alusten huoltamiseksi. Kolme viimeksi mainittua valmistuivat lopulta muokattuina ja siten ne normaalisti lasketaan omaksi Uganda- tai Ceylon-luokakseen.
Valtio (Platon)
Klassinen jaottelu
Francis Cornford, Kurt Hildebrandt ja Eric Voegelin ovat jakaneet dialogin sisällön seuraavalla yleisimmin käytetyllä tavalla:
Prologi
Straussin ja Bloomin ”esoteerinen” tulkintamalli
Leo Strauss on jakanut Valtion puolestaan neljään osaan. Hän katsoo dialogin olevan draama, jonka sen henkilöhahmot esittävät, kukin omasta näkökulmastaan ja oman käsityskykynsä mukaan:
Augustinus
Kirkkoisä Augustinus kirjoitti pääteoksensa Jumalan valtio vaiheessa, jossa Rooman valtakunta oli siirtymässä monijumalisuudesta kristinuskoon. Teoksessa on paljon viittauksia Platoniin, Aristoteleeseen ja Ciceroon ja heidän näkemyksiinsä ihannevaltiosta. Augustinus hahmotteli samoin ”ihannevaltion”, hänen tapauksessaan ikuisen Jerusalemin, käyttäen kuvaannollista kielenkäyttöä, joka muistutti häntä edeltäneitä filosofeja.
Kocaelin maakunta
Piirikunnat
thumb|250px|left|Kocaelin maakunnan piirikunnat. Kocaelin maakunta jakautuu paikallishallintoa varten 12 piirikuntaan.
Seton kieli
Seton kieli on suomalais-ugrilaisiin kieliin kuuluva eteläviron kieliryhmän kieli, jota on pidetty myös yhtenä võron kielen murteena. Sitä puhuvat setukaiset, joiden asuma-alue, Setumaa, on nykyään jaettuna Viron ja Venäjän kesken. Lähes kaikki seton puhujista osaavat myös viroa, ja suuri osa väestöstä on omaksunut myös venäjän kielen. Seton kielellä ei ole yleisesti hyväksyttyä kirjakieltä, mutta sellainen on kehitetty 1990-luvulla. Kirjakieli ei ole vakiintunut käyttöön muun muassa taivutus- ja ortografiakiistojen vuoksi. Vuoden 2011 väestönlaskennassa setoa ilmoitti puhuvansa Virossa 12 549 henkeä.
Friends (Dionne Warwickin albumi)
Albumin tunnetuin on avauskappale "That's What Friends Are For", jossa mukana ovat Elton John, Gladys Knight ja Stevie Wonder. Kyseessä on hyväntekeväisyyssingle, jolla kerättiin rahaa AIDS-tutkimuksiin.
Filippos II
Filippos kaappaa vallan
Filippos nousi valtaistuimelle sen jälkeen, kun Perdikkas ja neljätuhatta sotilasta olivat kuolleet vuonna 360 eaa. sotaretkellä illyrialaisia vastaan. Julianus Justinuksen mukaan Filippos sai toimia Perdikkaan alaikäisen pojan Amyntaan sijaishallitsijana, mutta kaappasi vallan myöhemmin itselleen. Muiden lähteiden mukaan Filippos julistettiin heti Perdikkaan kuoleman jälkeen kuninkaaksi. Justinus taas väittää, että Perdikkas murhattiin, mitä kuitenkin pidetään epätodennäköisenä. Makedonian kuninkuutta havitteli moni muukin. Vaarallisin valtaistuimen tavoittelijoista oli Argaios, joka sai tukea Ateenalta. Hän nousi maihin Methonen satamakaupungissa ja sai avukseen kolmetuhatta ateenalaista palkkasoturia, joiden kanssa hän marssi kohti Makedonian vanhaa pääkaupunkia Aigaita (nykyinen Vergina). Filippos kokosi saatavilla olevat joukot ja yllätettyään ateenalaiset löi heidät.
Kreikan kaupunkivaltiot lyödään
Filippoksen toimista seuraavien vuosien ajalta ei ole tarkkaa tietoa. Luultavasti hän soti valtakuntansa pohjoisosissa. Vuonna 345 eaa. hän oli nykyisessä Albaniassa ja vuonna 342 eaa. armeijoineen Traakiassa. Vuonna 341 eaa. hän perusti Traakiaan Filippopoliin kaupungin (nykyinen Plovdiv). Seuraavana talvena Filippos alkoi piirittää Marmaranmeren rannalla olevaa Byzantionia ja Perinthosta. Yllätyksekseen Filippos sai vastaansa Persian kuninkaan Artakserkses III:n lähettämän armeijan. Ensimmäisen kerran sitten Kserkses I:n sotaretken persialainen armeija hyökkäsi Eurooppaan. Samalla Filippos uhkasi Ateenan viljantuontia Mustaltamereltä. Kun Filippos vielä kaappasi 200 viljalastissa ollutta laivaa, ateenalaiset julistivat sodan. Filippoksella ei ollut muuta mahdollisuutta kuin lopettaa kaupunkien piiritys. Lopulta Persia sai vielä painostettua Theban julistamaan sodan Makedonialle.
Vuonna 338 eaa. ateenalainen Demosthenes oli saanut aikaan Makedonian vastaisen liiton. Filippos hyökkäsi Kreikkaan ja löi Ateenan ja Theban yhdistetyt joukot Khaironeian taistelussa. Samana vuonna perustettiin Korintin liitto, johon kuuluivat kaikki kreikkalaiset kaupunkivaltiot paitsi Sparta. Liiton johtajaksi (hegemon) tuli Filippos.
Filippoksen kuolema
Filippos salamurhattiin Molossian Aleksanterin ja Kleopatran häiden jälkeisten kilpailujen aikana syksyllä 336 eaa. Murhaaja oli Pausanias. Taustalla epäillään olleen paljon laajempi salajuoni. Myös Aleksanterin ja Olympiaan on epäilty olleen osakkaita tässä salaliitossa. Pian Filippoksen kuoleman jälkeen Aleksanteri III julistettiin kuninkaaksi.
Filippoksen perhe
Historioitsija Junianus Justinus mainitsee yhden pojan, Karanoksen, joka olisi ollut Aleksanteri Suuren velipuoli. Justinusta pidetään epäluotettavana, eikä Karanosta löydy muista lähteistä.
Codex Mendoza
Rakenne
200px|thumb|vasen|Asteekisotureita kuvattuna Codex Mendozassa. Codex Mendoza koostuu 72 kuvasivusta, joissa on kuvien lisäksi lyhyet espanjankieliset selostukset. Koodeksi sisältää myös 63 sivua espanjalaisten laatimia kuvasivuja koskevia huomautuksia. Teos on jaettu kolmeen osaan, joista ensimmäinen kertoo asteekivaltion tekemien valloitusten historiasta, toinen valloitetuilta 38 maakunnasta maksetuista pakkoveroista ja kolmas asteekkien arkipäivän elämästä. Teoksen kaksi ensimmäistä osaa ovat todennäköisesti suoria kopioita jo ennen espanjalaisvalloitusta tehdyistä käsikirjoituksista. Viimeinen osio on todennäköisesti uusi.
Oikosulkukoe
pienoiskuva|Oikosulkukokeen piirikaavio Oikosulkukokeen tarkoituksena on määrittää muuntajaa vastaavan virtapiirin sarjaan kytkettyjen haarojen parametrit.
Menetelmä
Oikosulkukokeessa muuntajan korkeajännitteinen ensiökäämi ja matalajännitteinen toisiokäämi oikosuljetaan. Ensiökäämiin on kytketty tehomittari, ja virtamittari on kytketty sarjaan ensiökäämin kanssa. Jännitemittari on vapaavalintainen lisävaruste, sillä jännite on lähdejännitteen suuruinen. Muuntajan matalajännitteinen toisiokäämi oikosuljetaan. Tämän jälkeen jännitettä kasvatetaan hitaasti säätömuuntajan avulla niin kauan, että virtamittarin lukema ensiöpuolelta on yhtä suuri. Tämän jälkeen jännite, virta- ja tehomittareiden lukemat kirjataan ylös. Virtamittarin lukema näyttää ensiökäämille yhtä suuren virran kuin täydellä kuormalla olisi. Oikosulkukokeessa käytettävä jännite on suhteelliseen pieni tavallisesti käytettävään jännitteeseen verrattuna, joten raudan aiheuttamia jännitehäviöitä voidaan pitää merkityksettöminä.
Laskuja
R_{01} on ensiökäämin resistanssi.
Annaberg-Buchholz
Historia
Annaberg-Buchholzin maamerkki on myöhäisgotiikan ja renessanssin taitetta edustava Pyhän Annan kirkko eli St. Annenkirche vuodelta 1499. Kirkon tornin korkeus on 78 metriä.
Artur Lõoke ja Herman Treial
Artur Lõoke
Lõoke työskenteli rautateillä Rakkessa. Viron saksalaismiehityksen aikana vuodesta 1941 Lõoke komensi Rakken kylän Omakaitse-joukkuetta. Saksalaisten paetessa Lõoke pyrki pakolaisena Ruotsiin, siinä kuitenkaan onnistumatta. Viron ollessa neuvostovallan alla Lõoke piileskeli viranomaisia viiden vuoden ajan. Lõoke pyrki Suomen kautta länteen, vaatteisiin oli ommeltu matkaa varten kultarahoja. Kuolemantuomion jälkeen Lõoken vaimo ja tytär karkotettiin viideksi vuodeksi Siperiaan Novosibirskin alueelle.
Herman Konstantininpoika Treial
Treial oli armeijan kapteeni.
Treialin vapauttamisyritys
Tom Östling on tehnyt tapahtumista televisiolle dokumentin Loikkari, jossa haastatellaan silloista sairaanhoitajaopiskelijaa Sirppa-Leena Elorantaa (o.s. Laurio), joka oli Treialin hoitaja ja auttoi tätä paossa Helsingin yleisen sairaalan sisätautien osastolta Unioninkatu 38:sta ja sai itsekin neljän kuukauden (4 kk) vankeustuomion. Vapauttamisyritykseen osallistui myös filmimies Leo Hildén ja mainostoimistoyrittäjä Jaakko Ketola sekä Treialin piilotteluun kotonaan Tark'ampujankadulla osallistunut ranskalainen leskirouva Marguerite Tuderus. Vapauttamisyrityksen johdosta pidätettiin myös kolme muuta henkilöä. Leskirouva Tuderus vapautui syytteistä muiden avustajien saadessa 4-10 kk vankeutta. Hovioikeus muutti rangaistukset myöhemmin ehdollisiksi.
Git
Git on hajautettu versionhallintajärjestelmä, joka on suunniteltu toimimaan tehokkaasti ja luotettavasti.
Brasiliandoggi
Brasiliandoggi (dogue brasileiro) on brasilialainen koirarotu. Se ei ole FCI:n virallisesti tunnustama, mutta se kuuluu Brasilian kennelliitossa ryhmään 11 (FCI:n ulkopuoliset rodut).
Git
Nimeäminen
”Git” tarkoittaa brittiläisessä slangissa hölmöä tai hyödytöntä henkilöä tai jääräpäistä henkilöä. Linus Torvalds sanoi ”Olen itsekeskeinen paskiainen, joten nimeän kaikki projektit itseni mukaan. Ensin Linux, nyt git.” (”I'm an egotistical bastard, and I name all my projects after myself. First Linux, now git.”). Kehityksen alkuvaiheissa nimeä kuvailtiin seuraavasti:
Erityisominaisuudet
Useimmissa muissa versionhallintajärjestelmissä on seurattu Source Code Control Systemin (SCCS) ”ajatusmallia”: niissä eräät toiminnot ovat olleet rivikohtaisella toiminnolla ja ylemmän tason ”näkymä” on puuttunut. Gitissä -toiminto on laajempi ja   taaksepäin yhteensopivuuden vuoksi muista järjestelmistä tulevia varten.
Suorituskyky
Koska Git ei tarvitse verkkoyhteyttä muutoshistorian selaamiseen se on merkittävästi nopeampi kuin Subversion historian selaamisessa.
Varmuuskopiot
Torvaldsin mukaan järjestelmän etuna on helpot ja luotettavat varmuuskopiot. Gitiä on sanottu varmuuskopiointijärjestelmäksi itsessään ja käytetty muun muassa tietokannoille.
Crosby, Stills, and Nash (albumi)
Crosby, Stills and Nash on samannimisen yhtyeen ensimmäinen studio-albumi. Atlantic Records julkaisi albumin alkujaan vuonna 1969. Sillä on useita yhtyeen tunnetuimmista kappaleista, kuten ensimmäinen hitti "Marrakesh Express", "Suite: Judy Blue Eyes" ja "Guinnevere". Albumin äänitykset teki Bill Halverson, ja yhtye tuotti sen itse.
Git
Ohjelmistotuki
Tietovarastojen siirtämiseksi Subversionista Gitiin on olemassa muun muassa Eric S. Raymondin reposurgeon sekä git-svn työkalut. Gitissä on eräitä valmiita komentoja tietojen hakemiseen muista järjestelmistä kuten Subversionista, Mercurialista, Bazaarista ja Perforcesta.
VFS for Git
Microsoft on julkaissut Git Virtual File System (GVFS) -projektin laajojen projektien hallintaan. Projekti mahdollistaa osan lähdekoodeista näkyvän virtuaalisesti osana tietovarastoa (repository) varsinaisen latauksen tapahtuessa kun tiedostoa tarvitsee käsitellä.
Idiosepiidae
Idiosepiidae on mustekaloihin kuuluva nilviäisheimo. Se luettiin aiemmin seepioihin (Sepioidea), mutta nykyään sillä on oma lahkonsa Idiosepida. Lajeilla ei ole taloudellista merkitystä.
TED
Historia
thumb|180px|right|Chris Anderson TED-konferenssissa vuonna 2007 TEDin ensimmäinen konferenssi pidettiin vuonna 1984. Ensimmäisessä konferenssissa puhui muun muassa matemaatikko Benoît Mandelbrot ja esiteltiin juuri julkaistu Macintosh-tietokone. Konferenssi oli menestys, joskaan ei taloudellisesti. Järjestäjillä Richard Saul Wurman ja Harry Marks ei ollut tarpeeksi varoja järjestää seuraavaa konferenssia ennen kuin kuusi vuotta myöhemmin. Vuodesta 1990 lähtien konferenssi on kuitenkin pidetty joka vuosi. Vuonna 2000 65-vuotias Wurman oli valmis jättämään konferenssin järjestämisen ja marraskuussa 2001 TED siirtyi Chris Andersonin omistaman Sapling Foundationin omistukseen. Andersonista tuli konferenssin uusi kuraattori ja konferenssin formaatti pysyi entisellään.
Michael Shannon
Shannon aloitti näyttelijänuransa teatterin lavalla Chicagossa ja Lontoossa. Hänen ensimmäinen elokuvaroolinsa oli vuoden 1993 elokuvassa Päiväni murmelina. 2000-luvulla Shannon alkoi saada näkyvämpiä elokuvasivuosia, joista huomattavimpia ovat olleet muun muassa elokuvissa 8 Mile (2003), Bug (2006), Revolutionary Road (2008), josta hän sai parhaan miessivuosan Oscar-ehdokkuuden, The Runaways (2010), Yön eläimet (2016), josta hän sai toisen Oscar-ehdokkuutensa, sekä vuoden 2017 parhaan elokuvan Oscar-palkinnon saanut The Shape of Water
Shannonin roolihahmot ovat yleensä olleet karuja ja ahdistuneita lainrikkojia, mutta hän on esiintynyt myös joissakin sankarinrooleissa ja kevyemmissä komediallisissa rooleissa kuten elokuvissa Cecil B. Demented (2000) ja Kangaroo Jack (2003).
Continuo Renacer
Continuo Renacer on vuonna 1994 perustettu espanjalainen death metal -yhtye. Kaikki yhtyeen kappaleet ovat instrumentaaleja, ja niissä on jazz-vaikutteita.
Plovan
Plovanin väkiluku oli 682 vuonna 2017.
Gothika
Elokuva kertoo rikospsykologi Miranda Greystä joka herää Woodwardin vankimielisairaalassa ja häntä syytetään murhasta. Miranda ei muista mitään ja on varma ettei tappanut ketään. Hän alkaa nähdä ahdistavia ja kauheita näkyjä ja alkaa etsiä totuutta murhista.
Sääskelä
Liikenne, talous ja palvelut
Paikallisista elinkeinoista tärkeimpiä ovat maa- ja metsätalous (64,8 %) sekä hallinto ja erilaiset julkiset palvelut. Noin puolet työvoimasta työskentelee kunnan ulkopuolella. Maataloutta edustavat maidon ja sianlihan tuotantoon erikoistunut Hatsinan piirin suurin maatalousyritys Plamja, maitoa ja lihaa tuottava Bolševikin karjatila, 48 yksityistilaa ja 1 400 asukkaiden palstaviljelmää. Aikaisemmin toiminut lihanjalostamo sulki ovensa vuonna 2010.
Ajomoottori
Dynaaminen jarrutus
On kuitenkin olemassa tapoja, joilla ajomoottoreita voi hyödyntää jarrutuksessa. Syntynyt sähköenergia voidaan palauttaa virransyöttöön (jarrutusenergian talteenotto) tai kuluttaa vastuksilla (dynaaminen jarrutus). Juna voidaan jarruttaa tällä tavoin pieneen nopeuteen, jolloin tarvitaan suhteellisen vähän kitkajarrutusta junan pysäyttämiseksi kokonaan.
Kriketin Euroopan-liiga 2009
4. divisioona
Kypros nousi 3. divisioonaan Slovenia putosi 5. divisioonaan.
Patamäki
Maantiede ja asutus
Patamäen kunnan pinta-ala on 69 neliökilometriä. Se rajoittuu idässä Hatsinan piirin Kommunarin, etelässä Susaninan ja Novyi Svetin ja lännessä Verevän kuntiin sekä pohjoisessa Pietarin kaupungin Puškinin piiriin. Pinta-alasta 74,6 % on maatalousmaata, 16,1 % asuinaluetta, 7,4 % metsää ja 1,6 % vesistöjä.
Nähtävyydet ja matkailu
Kunnassa on neljä toisen maailmansodan muistomerkkiä. Matkailupalveluja ei ole.
Stevensin metroasema
Stevens on Singaporen Mass Rapid Transit -metrojärjestelmän asema Tanglinin ja Novenan alueiden rajalla Singaporen keskisellä suuralueella. Se avattiin 27. joulukuuta 2015. Asemaa käyttävät Downtown Linen junat.
Jaakko Enkovaara
Jaakko Samuel Enkovaara (vuoteen 1937 Engelberg (27. kesäkuuta 1917 Juankoski – 27. maaliskuuta 1981 Helsinki) oli kauppaneuvos, joka teki elämäntyönsä isänsä perustamassa Eho-perheleipomossa, ensin työntekijänä ja myöhemmin toimitusjohtajana sekä hallituksen puheenjohtajana.
Elämäkerta
Enkovaara kutsuttiin kauppa- ja teollisuusministeriön nimeämään komiteaan, jonka tehtävänä oli muokata majoitus- ja ravitsemusliikkeille uutta asetusta. Hän oli myös mukana neuvottelemassa keskioluen vapauttamisesta ja sen anniskelukorvauksista.
Ferdinand Johan Wiedemann
Wiedemannin kielitieteelliset tutkimukset koskevat osaksi itämerensuomalaisten kielten eteläis-läntistä ryhmää: liiviä, vatjaa ja varsinkin viroa, osaksi eräitä kaukaisempia suomalais-ugrilaisia kieliä, nimittäin volgalaisen ryhmän (marin ja varsinkin mordvan) sekä permiläisen ryhmän (udmurtin ja varsinkin komin) kieliä.
Ida Marcussen
Ida Marcussen (1. marraskuuta 1987 Kristiansand, Norja) on norjalainen seitsenottelija, joka edustaa seuratasolla Våg IK:ta. Aikaisemmin Marcussen edusti kotikaupunkinsa Kristiansands IF:ää vuoteen 2006 asti.
Peltopillike
Peltopillike (Galeopsis bifida) on huulikukkaiskasvien heimoon kuuluva kasvilaji. Peltopillike muistuttaa karheapillikettä (Galeopsis tetrahit), mutta sen kukat ovat kellanvalkoisia tai vaaleanpunaisia. Kukan teriön alahuulen keskiliuska on pitkähkö ja lovikärkinen.
Masahiko Kimura
Kimurasta tuli vuonna 1935 nuorin 5. danin mustan vyön saanut judoka 18-vuotiaana. Hän kärsi urallaan ainoastaan neljä tappiota, jotka kaikki tulivat 1935. Hän voitti Japanin avoimen sarjan mestaruuden 1937 ja säilyi voittamattomana koko 13 vuoden uransa ajan. Kimura ryhtyi tämän jälkeen ammattilaispainijaksi ja -judokaksi. Hän voitti muun muassa kuuluisassa kutsuottelussa 1951 brasilialaisen jujutsun kehittäjän Hélio Gracien.
Dasjat
Dasjat olivat muinaisintialaisen eepoksen Rigvedan mukaan arjalaisten vihollisia. Monesti dasjat liitetään varhaiseen Induskulttuuriin, mutta nyttemmin esimerkiksi suomalainen indologi Parpola väittää dasjojen olleen indoiranilaisten iranilainen haara, joka asutti muun muassa BMAC-kulttuurin aluetta Etelä-Turkmenistanissa ennen arjalaisten hyökkäystä sinne. Kuvaan sopii se, että Etelä-Turkmenistanista on löydetty monin sisäkkäisin muurein varustettuja linnoituksia, jollaisia kuvataan Rigvedassa dasjoilla olleen. Myös Kaspianmeren itäpuoliseen alueeseen on myöhemmin viitattu äänteellisesti sanaa dasja, dasa muistuttavilla nimillä Dahistun jne.
Kulosaaren kirkko
Kirkko
Kirkon sisustuksen suunnitteli kuvataiteilija Antti Salmenlinna, joka oli arkkitehti Armas Lindgrenin vävy. Salmenlinna suunnitteli muun muassa kirkkosalin palkkikaton ja urkulehterin kaiteen. Myös katon ja triumfikaaren maalauskoristelut, saarnastuolin viereisen ikkunan lasimaalaus ja alttarivaatteet ovat hänen suunnittelemiaan.
Peter Aston
Opiskelu ja ura
Aston perusti Tudor Consortin ja English Baroque Ensemblen sekä toimi kuoromestarina Norfolkin ja Norwichin festivaalilla. Hän oli Bury St Edmundsin Bach-seuran puheenjohtaja sekä 1990-luvulla Sacramenton Bach-festivaalikuoron ja -orkesterin pääkapellimestari Kaliforniassa.
Aston antoi panoksensa myös musiikkikirjallisuuteen kirjoittamalla muun muassa pitkästi 1600-luvun englantilaisesta musiikista.
Ségué
Séguén kunnan pinta-ala on 840 neliökilometriä. Se rajoittuu koillisessa Bankassin piirin Dimbal Habén, idässä Léssagou Habén, Dialassagoun ja Torin, kaakossa Sokouran, lounaassa Ségoun alueen Tominianin piirin Timissan sekä luoteessa Moptin alueen Bandiagaran piirin Timnirin ja Bara Saran kuntiin. Seutu kuuluu Sahelin vyöhykkeeseen. Pysyviä vesistöjä ei ole.
Työsuojelupiiri
Työsuojelun organisaatiossa tapahtui merkittävä muutos 1.3.1993, jolloin työsuojeluhallitus lakkautettiin keskusvirastona ja työministeriöön perustettiin uusi työsuojeluosasto. Samanaikaisesti lakkautettiin erilliset metsä- ja maatalouden työsuojelupiirit ja työsuojelupiireistä tuli itsenäisiä ministeriön alaisia virastoja.
Grigori Jegorov
Grigori Aleksandrovitš Jegorov (s. 12. tammikuuta 1967 Shymkent, Kazahstanin SNT) on kazakstanilainen entinen seiväshyppääjä ja olympiamitalisti. Hän edusti maajoukkuetasolla Neuvostoliittoa sen hajoamiseen saakka ja seuratasolla Dynamo Almatya. Jegorov voitti useita arvokisamitaleita, muun muassa olympiapronssia vuonna 1988 ja hopeaa vuoden 1993 MM-kisoista. Hän osallistui Kazakstanin edustajana olympialaisiin vielä vuonna 2004, mutta ei selviytynyt tuolloin finaaliin.
Neuroendokriininen kasvain
Neuroendokriinisten kasvainten syntymekanismeja tai riskitekijöitä tunnetaan toistaiseksi huonosti. Kasvain voi kehittyä mihin tahansa elimeen, mutta tyypillisimmin niitä esiintyy ruuansulatuskanavan eri osissa, kuten suolistossa ja haimassa, sekä esimerkiksi keuhkoissa. Suurin osa, noin 75 prosenttia NET-kasvaimista on diagnoosihetkellä joko paikallisia tai paikallisesti levinneitä. Esimerkiksi ohutsuolen ja haiman NET-kasvaimet ovat kuitenkin usein lähettäneet etäpesäkkeitä ennen taudin diagnosoimista. NET-kasvaimet voivat olla hormonaalisesti toimimattomia tai toiminnallisia eli tuottaa biologisesti aktiivisia hormoneja.
Griffin Reinhart
Griffin Reinhart (s. 24. tammikuuta 1994 West Vancouver, Brittiläinen Kolumbia, Kanada) on uransa lopettanut kanadalainen jääkiekkopuolustaja. Melko isokokoisen ja vahvan kahden suunnan puolustajan vahvuudet ovat tasapainoisessa puolustuspelissä, fyysisyydessä, kovassa laukauksessa, luistelussa ja avaussyötössä. New York Islanders varasi hänet vuorolla neljä NHL:n varaustilaisuuden 2012 ensimmäisellä kierroksella. Islandersissa Reinhard pelasi kaudella 2014–2015 kahdeksan ottelua, joissa sai yhden syöttöpisteen. Kesällä 2015 hän siirtyi vaihtokaupassa Oilersiin.
Ennakkopäätös
Ennakkopäätös tai ennakkoratkaisu eli prejudikaatti on ylimmän oikeusasteen antama tuomio tai päätös, joka antaa ohjeen siitä, miten tietty lainsoveltamiskysymys olisi vastaisuudessa ratkaistava. Ennakkopäätökset kuuluvat niin kutsuttuihin heikosti velvoittaviin oikeuslähteisiin, mutta suomalaisessa oikeuskäytännössä alemmat tuomioistuimet yleensä noudattavat korkeimman oikeuden linjaa.
Kiinalaiset numerot
Kiinassa on nykyisin käytössä kolmenlaisia numeraalimerkkejä:
Suzhou (huā mǎ) -numerot
Tässä järjestelmässä kiinan merkkien sijaan käytetään erityisiä symboleita numeroille. Numerot kirjoitetaan kahteen riviin. Esimerkiksi:
Pikkulaukku
thumb| Rhinanthus minor
Lumileinikki
Ulkonäkö ja koko
Monivuotinen lumileinikki kasvaa 2–15 cm korkeaksi, joskin hedelmävaiheessa kasvi voi kasvaa jopa 25 cm korkeaksi. Varsi on pysty, haaraton ja yläosastaan ruskeakarvainen. Aluslehdet ovat pitkäruotisia. Lehtien lapa on tavallisesti 1–3 cm leveä, kolmijakoinen ja tavallisesti herttatyvinen. Lehtilavan keskiliuska on ehyt ja sivuliuskat 2–3-halkoisia. Varsilehdet ovat ruodittomia, ja niiden lehtien lavan liuskat ovat kapeanpuikeita tai lähes soikeita. Keltaisia kukkia on vain yksi ja niissä on kaksi kehäkiehkuraa. Sekä teriö että verhiö ovat viisilehtisiä. Pitkään säilyvät verholehdet ovat n. 5 mm pitkiä ja tiheään ruosteenruskeakarvaisia. Tummankeltaiset terälehdet ovat 7–12 mm pitkiä ja mesikuopallisia. Kukkapohjus on kalju, tai sen kärjessä on muutamia ruskeita karvoja. Suomessa lumileinikki kukkii heinä-elokuussa. Hedelmistössä on noin 1,5–2 mm pituisia pähkylöitä, joissa on jokseenkin suora, pähkylän pituinen ota.
Elinympäristö
Lumileinikin kasvuympäristöä Suomessa ovat tunturikosteikot. Sitä tavataan paljakkavyöhykkeen lumenviipymäpaikoilla, kosteissa niittypainanteissa, pajuviidoissa ja rannoilla.
Södra Sandby
Vuonna 2010 Södra Sandbyssa oli 6 136 asukasta, ja se on Lundin kunnan toiseksi suurin taajama.
RE85
Jakelu
RE85:n jakelu aloitettiin pääkaupunkiseudulla 1. huhtikuuta 2009. Vuonna 2011 tuotteen jakelua laajennettiin valtakunnalliseksi, noin 30 asemalle.
Itä–Länsi-ottelu 1933
Osallistujat
Joukkueenjohtajina toimivat Idän joukkueella Osmo Kupiainen Viipurista ja Lännen joukkueella Aaro Kivilinna Helsingistä.
Sata koulukuntaa
Sata koulukuntaa (, ”erilaisia filosofeja sata koulua”) on nimitys klassisen kiinalaisen filosofian kukoistuskaudelle noin vuosien 770 ja 221 eaa. välisenä aikana. Tuo aika oli Kiinassa suuren kulttuurisen ja henkisen kehityksen aikaa. Vaikka aikakautta, jonka alkuosaa kutsutaan nimellä Kevättä ja syksyä ja jälkimmäistä osaa nimellä Taistelevat läänitysvaltiot, leimasivat kaaos ja veriset taistelut, kiinalaisen filosofian historiassa se nähdään kultakautena, koska tuona aikana kehittyi useita erilaisia näkemyksiä ja niistä keskusteltiin vapaasti. Ilmiöstä on käytetty nimeä ”sadan koulukunnan kilvoittelu” (百家爭鳴 bǎijiā zhēngmíng).
Aikakaudelle olivat tyypillisiä kiertelevät oppineet, joita eri valtakuntien hallitsijat palkkasivat neuvonantajikseen hallintoa, sotaa ja diplomatiaa koskevissa kysymyksissä. Aikakausi päättyi Qin-dynastian nousuun ja tapahtumiin, joihin viitataan nimellä ”Kirjojen polttaminen ja oppineiden hautaaminen”. Sadan koulukunnan aikana syntyneet filosofiset suuntaukset ovat vaikuttaneet koko itäaasialaiseen ajatteluun, elämäntapaan ja tietoisuuteen nykyaikaan saakka.
Legalismi
Legalismi (法家; Fǎjiā; Fa-chia; ”lain koulukunta”) oli filosofinen suuntaus, jonka opin määritti Han Fei (k. 223 eaa.) ja Li Si (208 eaa.). He katsoivat, että ihmisluonto on korjaamattomasti itsekäs, ja siksi ainoa tapa säilyttää yhteiskunnallinen järjestys oli järjestää kuri ylhäältä päin ja pyrkiä lain tiukkaan noudattamiseen. Legalistit korostivat valtiota yli kaiken, ja pyrkivät sen vaurauteen ja sotilaallisiin kykyihin tavallisen kansan hyvinvoinnin sijasta.
Keski-Savon Paterin joukkue 2007–2008
Keski-Savon Pateri pelasi kaudella 2008 1-sarjassa peräti seitsemän ulkomaalaispelaajan voimin. He nostivat joukkueen takaisin SM-liigaan, mutta joukkue herätti suurta kohua. Lopulta Suomen Lentopalloliitto päätti tehdä ulkomaalaispelaajarajoituksen 1-sarjaan kaudesta 2009 eteenpäin.
Durand de la Penne -luokka
Aseistus
Lisäksi aluksilla on helikopterikansi sekä hangaaritilat kahdelle helikopterille kuten Agusta Bell AB212, Sea King SH-3D tai EH-101.
Elektroniikkajärjestelmät
Aluksen Elettronican toimittamiin omasuojajärjestelmiin kuuluvat Sagem Défense Sécuritén (aiemmin EADS Defence & Electronics) Sagaie-soihdunheittimet, SLQ-25 Nixie -torpedojen torjuntajärjestelmä sekä SLQ-732 Nettuno -tutkavaroittimen vastaanotin ja häirintälähetin
Carlos Baldomir
Baldomir tuomittiin vuonna 2019 18 vuodeksi vankilaan tyttärensä hyväksikäytöstä.
Pikku miehiä
Juoni
Pikku miehiä jatkaa edelleen Marchin tyttöjen tarinaa. Enimmäkseen kirja kertoo Jon ja tämän miehen Fritzin perustamasta poikakoulusta, Plumfieldistä. Tässä koulussa sattuu ja tapahtuu, eikä koskaan voi tietää, milloin syttyy tulipalo tai oppilaat karkaavat omille teilleen. Koulussa oleellisia henkilöitä ovat rasavilli Tommy, orpo viulisti Nat, karu ja tottelematon Dan, Megin kaksoset Demi ja Daisy, sekä Jon pojat Teddy ja Rob. Myös Amyn ja Laurien "pikku prinsessa" Bess kunnioittaa välillä Plumfieldiä vierailullaan.
Södra Sandbyn kirkko
pienoiskuva|Södra Sandbyn kirkko Södra Sandbyn kirkko on kirkkorakennus Ruotsissa Södra Sandbyn pohjoisosassa Lundin kunnassa. Se on Södra Sandbyn seurakunnan seurakuntakirkko Lundin hiippakunnassa.
Aalto Media Lab
Media Lab perustettiin vuonna 1993 osaksi taideteollista korkeakoulua. Ensimmäiset maisteriopiskelijat aloittivat 1994, ja ensimmäinen tutkimusryhmä perustettiin vuonna 1996.
Oskar Kallas
Oskar Kallaksen vanhemmat olivat lukkari Mihkel Kallas ja Wilhelmine Allas. Nuorena Kallas auttoi Jakob Hurtia kokoamaan virolaisesta runouden kokoelman. Kallas opiskeli vuosina 1887–1892 Tarton yliopistossa klassillista filologiaa ja 1892–1893 Helsingin yliopistossa suomalais-ugrilaisia kieliä, ja vuonna 1901 hän väitteli filosofian tohtoriksi. Tartossa opiskellessaan hän oli aktiivinen virolaisissa nationalistisissa järjestöissä ja oli muun muassa tulevan Viron valtiopäämiehen Jaan Tõnissonin ystävä. He perustivat myöhemmin yhdessä Postimees-sanomalehden. Kallas oli Pietarin yliopiston dosenttina 1901–1903. Hän toimi vuodesta 1903 Postimees-lehden toimittajana ja Tarton lukion opettajana. Kallasista tuli 1906 juuri perustetun Tarton tyttökoulun rehtori. Hän oli vuonna 1909 mukana perustamassa Viron kansallismuseota. Kansatieteellisesti Kallas on tunnettu erityisesti lutsien ja leivujen tutkimuksesta. Viron itsenäistyttyä hän toimi Viron lähettiläänä Suomessa 1918–1922 ja Britanniassa 1922–1934 ja jäi tehtävästä eläkkeelle vuonna 1934. Neuvostoliiton miehitettyä Viron Kallas lähti perheineen pakoon Ruotsiin, jossa hän kuoli 26. tammikuuta 1946. Hänen tuhkansa on haudattu Helsinkiin.
Tie 15 (Viro)
Kantatie 15 on pohjois–etelä-suuntainen 97-kilometrinen maantie Pohjois-Virossa. Tie alkaa Tallinnan Nõmmestä valtatieltä 4 Viljandi maanteen nimellä. Se ylittää valtatien 11 Luigessa ja kulkee Kohilan, Hagudin, Raplan, Kehtnan, Lellen ja Kärun kautta Türiin valtatielle 5.
Leith Stevens
Leith Stevens (13. syyskuuta 1909 Mount Moriah, Missouri – 23. heinäkuuta 1970 Hollywood, Kalifornia) oli yhdysvaltalainen elokuvasäveltäjä, joka sävelsi myös paljon musiikkia radio-ohjelmiin.
Tie 17 (Viro)
Kantatie 17 kulkee Pohjois-Virossa Keilan kaupungista valtatieltä 8 (Tallinna–Paldiski) Vasalemman, Rummun ja Padisen kautta Haapsalun itäpuolelle valtatielle 9.
Leith Stevens
Tunnetuimpia radiosarjoja, joissa hänen sävellyksiään on kuultu ovat 1956–1957 esitetty antologiasarja The CBS Radio Workshop ja Big Town, jonka pääroolissa esiintyi Edward G. Robinson. Elokuvista tunnetuimpiin kuuluvat Hurjapäät ja Maailmojen sota.
Lahnanruohokasvit
Evoluutio
Heimon ainoa suku (lahnanruohot, Isoêtes) muodostaa kaksi kehityslinjaa, kladia. Alasuku Stylites käsittää kaksi Etelä-Amerikan Andeilla maalla kasvavaa lajia. Toisen kladin useimmat lajit ovat vesikasveja, mutta monet niistä kasvavat ajoittain kuivuvissa vesissä; kuivan kauden yli ne selviävät lepoversoina. Lahnanruohofossiileja on löytynyt triaskaudelta, ja useat niistä ovat itiöfossiileja. Nykyisiä lajeja tunnetaan noin 140.
Rooman piiritys (537–538)
Rooman piiritys käytiin vuosina 537–538 Rooman kaupunkia hallinneiden Itä-Rooman joukkojen ja sitä piirittäneiden ostrogoottien välillä. Piiritys kesti yli vuoden, helmi–maaliskuusta 537 maaliskuuhun 538, ja sen aikana roomalaisten joukkojen komentaja, sotapäällikkö Belisarius torjui goottien kuninkaan Vitigesin johtamien joukkojen hyökkäykset. Gootit perääntyivät, kun toinen roomalaisarmeija oli vallannut Ariminumin (nykyinen Rimini) ja uhkasi goottivaltakunnan pääkaupunkia Ravennaa.
Ranskalainen punnerrus
Muunnokset
Liikkeen voi tehdä myös käsipainoilla.
Johan Sundström
Johan Carl William Sjöberg Sundström (s. 21. syyskuuta 1992 Göteborg, Ruotsi) on ruotsalainen jääkiekkoilija, joka pelaa SM-liigajoukkue Vaasan Sportissa. Hän on pelipaikaltaan keskushyökkääjä, mutta Sundström osaa pelata myös laidassa. Hän laukoo oikealta. Sundström on pelannut urallaan myös 11 NHL-ottelua New York Islandersissa kaudella 2013–2014.
Seuraura
Syyskuussa 2010 Sundström teki kaksivuotisen Elitserien-sopimuksen Frölundan kanssa. Hän pelasi kaudella 2010–2011 liigassa 41 runkosarjaottelua tehden yhden maalin, joka syntyi 4. joulukuuta 2010 vieraissa HV71:n Andreas Anderssonin taakse. Sundström pelasi myös yhden ottelun lainalla sarjatasoa alempana HockeyAllsvenskanin Borås HC:ssa. Hän vahvisti myös Frölundan J20-joukkuetta kevään 2011 pudotuspeleissä, jonka piste- ja maalipörssin Sundström voitti tehoilla 8+7=15. Kauden päätteeksi hän voitti myös J20 SuperElitin mestaruuden. Sundström voitti joukkueessa myös A-nuorten European Trophyn mestaruuden.
Virpapaju
Ulkonäkö ja koko
thumb|vasen|200px|Virpapaju kuvassa oikealla. Virpapaju on harittava- ja harvahaarainen pensas, joka kasvaa noin 50–250 cm korkeaksi. Sen haarat ovat hoikahkoja, ruskeanharmaita tai punaruskeita ja kaljuja. Vanhoissa haaroissa on kuoren alla selviä harjuja. Vuosikasvaimet ovat hoikkia, harvaan lyhytkarvaisia tai kaljuja. Lehtisilmut ovat 2–3 mm pitkiä, kaljuja tai karvaisia. Korvakkeet ovat isoja, munuaismaisia ja sahalaitaisia. Lehtilapa on 2,5–5 cm pitkä ja muodoltaan vastapuikea, vinokärkinen, lyhytsuippuinen tai tylppä, poimureunainen ja matalanyhäinen tai ehytlaitainen. Lehti on päältä himmeän tummanvihreä, kurttupintainen ja harvakarvainen, alta vaaleanvihreä ja tiheäkarvainen ja selvästi korkosuoninen. Virpapaju kukkii ennen lehtien puhkeamista touko-kesäkuussa. Norkkoperät ovat lyhyitä ja pienilehtisiä.
Brasilianpaimenkoira
Brasilianpaimenkoira (ovelheiro gaúcho) on brasilialainen koirarotu. Se tunnetaan myös nimillä brasiliancollie ja gauchonpaimenkoira. Sitä ei ole tunnustettu FCI:ssä, mutta Brasilian kennelliitossa se kuuluu ryhmään 11 (FCI:n ulkopuoliset rodut).
REC 4: Apocalypse
Juoni
Erikoisjoukot lähetetään karanteeniin joutuneeseen rakennukseen jossa on levinnyt zombiksi tartunnan saaneet muuttava virus. Armeijan lääkärin Guzman (Paco Manzanedo) ja sotilas Lucas (Cruspulo Cabezas) täytyy saada Angela Vidal (Manuela Velasco) ja muita ihmisiä sieltä pois. Heidät viedään karanteeniin merelle, laivaan jossa on laboratorio. Pian kuitenkin laivalla pääsee epidemia valloilleen.
Tyyris Tyllerö (lehti)
Tyyris Tyllerö on aikuisille suunnattu lastenkulttuurijulkaisu, joka käsittelee aihealuettaan laajasti roolipeleistä lastentanssiin. Se on saanut Lastenkulttuurin valtionpalkinnon vuonna 1992.
Elizabeth Bishop
Bishopin lapsuus oli hankala, isä kuoli ja äidillä oli mielenterveyden ongelmia. Bishop valmistui Vassar Collegesta 1934. Hän asui 16 vuotta Brasiliassa, mikä näkyy runokokoelmassa Questions of Travel (1965). Hän sai Pulitzer-palkinnon teoksesta Poems: North & South – A Cold Spring (1955).
Bishopin runoja on julkaistu suomeksi kokoelmassa Matkakysymyksiä. Se sisältää kokonaan Bishopin viimeisen kokoelman Geography III ja lisäksi valikoiman runoja eri kokoelmista 1940-luvulta 1970-luvun loppuun.
Pélla (alueyksikkö)
Péllan alueyksikkö on yksi Kreikan alueyksiköistä. Se sijaitsee Keski-Makedonian alueella ja sen hallinnollinen keskus on Édessa. Alueyksikön pinta-ala on 2 506 neliökilometriä ja asukasluku 139 680 (vuonna 2011).
Admir Mehmedi
Seurajoukkueura
Mehmedi aloitti jalkapalloilun AC Bellinzonassa kahdeksanvuotiaana. Hän aloitti ammattilaisuransa vuonna 2008 FC Zürichin riveissä, jota Mehmedi ehtikin edustaa neljä vuotta, ennen kuin siirtyi tammikuussa 2012 Ukrainaan, Dynamo Kiovan riveihin. Hän sai peliaikaa vain harvoin Kiovassa pelatun puolentoista vuoden aikana, joten Mehmedi siirtyi heinäkuussa 2013 lainalle Saksan Bundesliigan SC Freiburgin riveihin. Freiburg päättikin ostaa omakseen hyvän kauden pelanneen Mehmedin kuudella miljoonalla eurolla toukokuussa 2014.
Jared Gomes
Ura
11. lokakuuta 2014 Gomes teki ammattilaissopimuksen siirtyessään AHL-joukkue Hamilton Bulldogsiin koeaika -sopimuksella. Vain viisi päivää myöhemmin 16. lokakuuta hänen sopimus saksalaisen DEL-joukkue Straubing Tigersin kanssa julkaistiin. Hän teki kaudella 2014-2015 41 pelaamassaan ottelussa 14 tehopistettä.
Klearkhos Soloilainen
Teokset
Klearkhos kirjoitti laajalti itäisistä kulttuureista, Persiasta Intiaan, ja häneltä tunnetaan useita tekstikatkelmia. Hänen teoksensa Kasvatuksesta (, Peri paideiās) tunnetaan Diogenes Laertiokselta.
Klearkhos esitti useita teorioita läntisten ja itäisten uskontojen välisistä yhteyksistä. Teoksessaan Kasvatuksesta hän kirjoitti, että "gymnosofistit ovat maagien jälkeläisiä". Toisessa Josephuksen lainaamassa tekstissä hän kertoo keskustelusta Aristoteleen kanssa, jossa filosofi sanoi heprealaisten olevan intialaisten filosofien jälkeläisiä.
Kalmarin kunta
Kalmarin kunta on Kalmarin läänissä sijaitseva Ruotsin kunta. Maakuntajaossa se kuuluu Smålandiin. Kunnan keskustaajama on Kalmar.
Kunnan maapinta-ala on 956,62 neliökilometriä (1.1.2016) ja asukasluku 70 329 henkeä (31.12.2020).
Seurakunnat
Vuoden 2012 aluejaon mukaan kunnassa on seuraavat Ruotsin kirkon seurakunnat:
Mathew Dumba
Minnesota Wild varasi Dumban vuoden 2012 NHL:n varaustilaisuudessa ensimmäisellä kierroksella, tilaisuuden seitsemäntenä pelaajana. Dumba voitti King Clancy Memorial Trophyn tekemästään rasisminvastaisesta työstä syyskuussa 2020.
Hampus Lindholm
Ura
Maaliskuussa 2022 Ducks kauppasi Lindholmin Boston Bruinsiin vaihdossa ensimmäisen kierroksen varausvuoroon vuoden 2022 varaustilaisuudessa, toisen kierroksen varausvuoroon vuoden 2023 varaustilaisuudessa, toisen kierroksen varausvuoroon vuoden 2024 varaustilaisuudessa, Urho Vaakanaiseen ja John Mooreen.
Päivämääräraja
thumb|Päivämääräraja kulkee 180. pituuspiirillä tai sen läheisyydessä. Päivämääräraja on Tyynenmeren poikki kulkeva linja, jonka eri puolilla on eri päivämäärä ja viikonpäivä. Se kulkee suurelta osin 180. pituuspiiriä pitkin, mutta poikkeaa siitä eräiden saaristojen ja Beringinsalmen kohdalla.
Välittömästi päivämäärärajan itäpuolella kello on jäljessä ja länsipuolella edellä Greenwichin aikaa (UTC). Aikaero Greenwichin aikaan päivämäärärajalla ei kaikkialla ole 12 tuntia. Esimerkiksi itäinen Kiribati noudattaa aikavyöhykettä UTC+14 tuntia. Itäisellä Kiribatilla ja suunnilleen samalla pituuspiirillä sijaitsevalla Havaijilla on sama kellonaika, mutta eri päivämäärä, Havaijin aikavyöhykkeen ollessa UTC-10 tuntia.
Jakob valehtelija
Jakob valehtelija on vuonna 1974 valmistunut itäsaksalainen elokuva, jonka on ohjannut Frank Beyer. Se perustuu kirjailija Jurek Beckerin kirjaan Valehtelija-Jaakko. Elokuvan pääosassa näyttelee Vlastimil Brodský. Samasta kirjasta on tehty vuonna 1999 myös Hollywood-elokuva Jakob – Valehtelija.
Kallo (sarjakuvahahmo)
Historia
Kallo kuitenkin pyrki saavuttamaan herransa suosion ja kidnappaa Timanttiselän ja vangitsee tämän hylättyyn metrotunneliin. Kallo pakottaa Timanttiselän läpikäymään rankkoja taisteluharjoituksia ja yrittää samalla manipuloida tämän salamurhaamaan Kapteeni Amerikan. Timanttiselkä kuitenkin vastustaa aivopesua, mutta Kallon onnistuu varastaa Kostajien kartanosta Kapteeni Amerikan verinäytteitä, joista Punakallo myöhemmin kloonaa itselleen uuden kehon hullun tiedemiehen Arnim Zolan avulla. Kallo saavuttaa uudelleen Punakallon suosion, mutta Kapteeni Amerikan ja Haukan hyökätessä Punakallon linnoitukseen Kallo jää vangiksi.
Huulihekko
Ravinto
Hampaiden rakenteista päätellen lajin ravinto koostuu ilmeisesti hedelmistä.
Biokemia
Biokemian kehitys
1800-luvun puoleenväliin asti useimmat luonnontieteilijät uskoivat orgaanisissa aineissa olevan "elämänvoimaa", joka selittäisi niiden erityiset ominaisuudet. Tämä ns. vitalistinen ajattelu elollista luontoa koskien oli ollut käytössä Aristoteleen aloittamasta biologisesta tutkimuksesta lähtien. 1816 Michel Chevreul onnistui kuitenkin todistamaan, että saippua oli jaettavissa orgaanisiin aineisiin – glyseriiniin ja rasvahappoihin. Lopullisen pohjan vitalismiteorioilta vei Friedrich Wöhlerin vuonna 1828 kehittämä tapa syntetisoida epäorgaanisesta ammoniumsyanaatista orgaanista ureaa. Orgaanisiin aineisiin todettiin pätevän samat lainalaisuudet kuin epäorgaanisiinkin. Vuonna 1833 Anselme Payen löysi ensimmäisen entsyymin, diastaasin.
Johan Kull
Opinnot
Kull kävi neljä luokkaa Vaasan ruotsalaista lyseota ja erosi Uudenkaarlepyyn seminaarin kolmannelta luokalta vuonna 1917 liittyäkseen jääkäriliikkeeseen ja hakeakseen sotilaskoulutusta Saksasta. Myöhemmin hän suoritti kansakoulunopettajan tutkinnon edellä mainitussa seminaarissa vuonna 1919.
Islannin historia
Varhaishistoria
On säilynyt kirjallisia mainintoja siitä, että eräät irlantilaiset munkit olisivat asettuneet Islantiin ennen viikinkejä. Siitä ei kuitenkaan ole arkeologisia todisteita. 1100-luvulla Ari Þorgilsson mainitsi teoksessaan Íslendingabók, että ensimmäiset maahan tulleet skandinaavit olisivat löytäneet maasta samanlaisia pieniä kelloja, joita irlantilaiset munkit käyttivät. Nykyajan arkeologit eivät kuitenkaan ole sellaisia löytäneet. Siihen aikaan, kun Landnámabók koottiin, jotkut islantilaiset väittivät polveutuvansa irlantilaiskuningas Kjarvalr Írakonungrista.
Kääntyminen kristinuskoon
Islannin ensimmäiset asukkaat palvoivat skandinaavisia jumalia, kuten Odinia, Thoria, Freyria ja Freyjaa. Kuitenkin jo 900-luvulla eurooppalaiset yrittivät käännyttää islantilaisia kristinuskoon. Ensimmäisen vuosituhannen lopulla kääntyneitä oli jo jonkin verran. Vuonna 1000 maata uhkasi uskonnollisten kiistojen vuoksi sisällissota, mutta allthing siirsi ratkaisuvallan edustaja Þorgeirr Ljósvetningagoðille. Hän päätti, että koko väestön oli käännyttävä kristinuskoon, mutta pakanauskontoja sai harjoittaa yksityisesti.
Uskonpuhdistus
Tanskan kuningas Kristian III teki 1500-luvun puolivälissä luterilaisuudesta valtionuskonnon. Jón Arason ja Ögmundur Pálsson, Skálholtin ja Hólarin silloiset katoliset piispat, kuitenkin vastustivat hänen yritystään panna toimeen uskonpuhdistus myös Islannissa. Tanskan viranomaiset vangitsivat Ögmundurin vuonna 1541, mutta Jón Arason ryhtyi aseelliseen vastarintaan. Uskonpuhdistuksen vastustus loppui vuonna 1550, kun Jón Arason hävisi Sauðafellin taistelun. Tämän jälkeen Jón Arason ja hänen kaksi poikaansa mestattiin Skálholtissa. Sen jälkeen Islannista tuli lopullisesti luterilainen maa, kuten se pitkälti on edelleen.
Itsehallinto ja itsenäisyys
Kun Islannin asuttamisesta tuli 1874 kuluneeksi tuhat vuotta, Tanska myönsi Islannille itsehallinnon, jota laajennettiin 1904. Islannin perustuslaki vahvistettiin 1874, ja sitä uudistettiin 1903. Sen mukaan oli Reykjavíkissa erityinen Islannin asioiden ministeri, joka oli vastuussa alltingille. Ensimmäisenä tähän virkaan nimitettiin Hannes Hafstein. 1. joulukuuta 1918 Tanskassa vahvistettiin unionilaki, jolla Islanti tunnustettiin itsenäiseksi kuningaskunnaksi, jolla oli kuitenkin yhteinen kuningas Tanskan kanssa. Kyseessä oli siis personaaliunioni. Islanti otti käyttöön myös oman lipun. Sopimuksen mukaan Tanska kuitenkin huolehti myös Islannin ulkopolitiikasta ja maanpuolustuksesta.
Toinen maailmansota ja tasavallan perustaminen
Kun Saksa miehitti 9. huhtikuuta 1940 Tanskan, yhteydenpito Tanskan ja Islannin välillä vaikeutui. Siksi Islannin allting päätti seuraavana päivänä äänestyksellä ottaa maan ulkopolitiikan omiin käsiinsä. Islannille valittiin myös väliaikainen valtionhoitaja Sveinn Björnsson, josta myöhemmin tuli Islannin tasavallan ensimmäinen presidentti. Toisen maailmansodan ensimmäisen vuoden ajan Islanti pysytteli tiukasti puolueettomana ja vastusti sekä Britannian että Saksan yrityksiä puuttua maan asioihin.
Turskasodat
Turskasodat olivat 1950-luvun lopulta 1970-luvun puoliväliin saakka kestänyt Islannin ja Britannian välinen konfliktisarja. Ensimmäinen turskasota oli vuonna 1958, jolloin Britannia ei voinut estää Islantia laajentamasta kalastusvyöhykettään neljästä 12 meripeninkulman levyiseksi.
Lena Meyer-Landrut
Laulajan ura
Lena Meyer-Landrut julkaisi 7. toukokuuta 2010 debyyttialbuminsa My Cassette Player, joka on myynyt Saksassa kaksi kertaa platinaa, eli yli 400 000 kappaletta. Suomessa albumi julkaistiin 9. kesäkuuta 2010.
Lia Sargent
Ääninäyttelijänä
Sargent pääsi kokeilemaan ensimmäisen kerran ääninäyttelemistä 14-vuotiaana, kun hänen isänsä asetti tyttärensä dubbaamaan elokuvaansa erään irlantilaistytön huonolta kuulostaneet repliikit.
Helsinki Challenge
Semifinalistit
Generation Green, tiiminvetäjä Tiina Sikanen
Matthias Claudius
Suomennetut runot
Lähde:
Marianne (makeinen)
pienoiskuva|Tavallinen Marianne-karamelli, jossa on mureneva suklaatäyte. Karamellissa on kova ja hopeanhohtoinen minttukaramellikuori. Marianne on alun perin Chymoksen vuonna 1949 kehittämä minttusuklaa, jota valmistaa Fazer. Makeisessa on kova piparminttukuori ja suklaasydän.